REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 broj: 06–2/59-15

13. februar 2015. godine

B e o g r a d

Z A P I S N I K

22. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 12. FEBRUARA 2015. GODINE

Sednica je počela u 8.10 časova.

Sednicom je predsedavao Milutin Mrkonjić, predsednik Odbora.

Sednici su prisustvovali članovi Odbora: Zoran Bojanić, Branka Bošnjak, Jovica Jevtić, Milan Kovačević, Mujo Muković, dr Vladimir Orlić, Katarina Rakić, Zoran Milekić i Vučeta Tošković.

Sednici je prisustvovao zamenik člana Odbora Momo Čolaković (zamenik Konstantina Arsenovića) i narodni poslanik Stefana Miladinović (zamenik Milutina Mrkonjića).

Sednici nisu prisustvovali članovi Odbora: Dragan Jovanović, Jovan Marković, Saša Mirkovića, Suzana Spasojević, Goran Ćirić i Slobodan Homen, niti njihovi zamenici.

Sednici su prisustvovali iz Ministarstva građevinarstva, saobraćaja i infrastrukture: Leposava Sojić, pomoćnik ministra, Ivana Kunc, načelnik, i Veljko Kovačević, savetnik.

Na predlog predsednika Odbora, jednoglasno, usvojen je sledeći

D n e v n i r e d

1. Razmatranje Predloga zakona o izmenama i dopunama Zakona o pomorskoj plovidbi, u pojedinostima;
2. Razmatranje Predloga zakona o izmenama i dopunama Zakona o plovidbi i lukama na unutrašnjim vodama, u pojedinostima;
3. Razmatranje Predloga zakona o izmeni i dopuni Zakona o državnoj pripadnosti i upisu plovila, u pojedinostima.

Pre prelaska na rad po utvrđenom dnevnom redu Odbor je jednoglasno odlučio da obavi objedinjenu raspravu u pojedinostima po svakoj tački dnevnog reda, a zatim da se, upotrebom sistema e parlamenta, izjasni grupnim glasanjem najpre o amandmanima koje je predlagač prihvatio, a zatim o amandmanima koje predlagač nije prihvatio.

Prva tačka dnevnog reda **– Razmatranje Predloga zakona o izmenama i dopunama Zakona o pomorskoj plovidbi, u pojedinostima**

Predsednik Odbora obavestio je prisutne da je na Predlog zakona podneto 19 amandmana narodnih poslanika i da je Vlada prihvatila 9 amandmana.

U diskusiji su učestvovali: Milutin Mrkonjić i Katarina Rakić.

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o pomorskoj plovidbi.

I

Odbor je odlučio da predloži Narodnoj skupštini da **prihvati** sledeće amandmane:

* **na član 3.** koji su zajedno podneli narodni poslanici Zoran Živković i Vladimir Pavićević;
* **na član 4.** koji su zajedno podneli narodni poslanici Zoran Živković i Vladimir Pavićević;
* **na član 7.** koji je podnela narodni poslanik Katarina Rakić**;**
* **na član 9.** koji su zajedno podneli narodni poslanici Zoran Živković i Vladimir Pavićević;
* **na član 12.** koji su zajedno podneli narodni poslanici Zoran Živković i Vladimir Pavićević;
* **na član 17.** koji su zajedno podneli narodni poslanici Zoran Živković i Vladimir Pavićević;
* **na član 18.** koji su zajedno podneli narodni poslanici Zoran Živković i Vladimir Pavićević;
* **na član 23.** koji je sa ispravkompodnela narodni poslanik Katarina Rakić**;**
* **na član 26.** koji je sa ispravkompodnela narodni poslanik Katarina Rakić**.**

Odbor je odlučio da predloži Narodnoj skupštini da **odbije** sledeće amandmane:

* **na član 1.** koji su sa ispravkom zajedno podneli narodni poslanici Zoran Živković i Vladimir Pavićević;
* **na član 6.** koji su zajedno podneli narodni poslanici Zoran Živković i Vladimir Pavićević;
* **na član 13.** koji su zajedno podneli narodni poslanici Zoran Živković i Vladimir Pavićević;
* **na član 14.** koji su zajedno podneli narodni poslanici Zoran Živković i Vladimir Pavićević;
* **na član 15.** koji su zajedno podneli narodni poslanici Zoran Živković i Vladimir Pavićević;
* **na član 16.** koji su zajedno podneli narodni poslanici Zoran Živković i Vladimir Pavićević;
* **na član 19.** koji su zajedno podneli narodni poslanici Zoran Živković i Vladimir Pavićević;
* **na član 20.** koji su zajedno podneli narodni poslanici Zoran Živković i Vladimir Pavićević;
* **na član 23.** koji su zajedno podneli narodni poslanici Zoran Živković i Vladimir Pavićević;
* **na član 26.** koji je sa ispravkompodnela narodni poslanik Olgica Batić.

II

Odbor je u skladu sa članom 157. stav 6. Poslovnika Narodne skupštine, podneo amandman na član 27. Predloga zakona.

**AMANDMAN**

U članu 27. Predloga zakona reči: „1. januara 2018. godine“ zamenjuju se rečima: „1. juna 2016. godine“.

**O b r a z l o ž e nj e**

Ovim amandmanom se predlaže da se odredbe člana 16. stav 6. i člana 20. ovog zakona primenjuju od 1. juna 2016. godine, jer se smatra da je ovaj rok dovoljan za obezbeđivanje neophodnih uslova za primenu odredaba navedenih članova ovog zakona.

Za izvestioca Odbora na sednici Narodne skupštine određen je dr Vladimir Orlić, član Odbora.

Druga tačka dnevnog reda **– Razmatranje Predloga zakona o izmenama i dopunama** **Zakona o plovidbi i lukama na unutrašnjim vodama, u pojedinostima**

Predsednik Odbora obavestio je prisutne da je na Predlog zakona podnetoukupno 34 amandmana, da je Odbor za ustavna pitanja i zakonodavstvo odbacio dva amandmana kao nepotpune i to:

- kojim se posle člana 63. dodaje novi član 63a koji su zajedno podneli narodni poslanici Marko Đurišić, prof. dr Janko Veselinović, Snežana Malović, prof. dr Ninoslav Stojadinović, Aleksandar Senić, Goran Bogdanović i dr Blagoje Bradić, i

- kojim se posle člana 93. dodaje novi član 93a koji su zajedno podnele narodni poslanici Biljana Hasanović Korać i Branka Karavidić, tako da se o njima Odbor neće izjašnjavati, i da je Vlada prihvatila 14 amandmana.

U raspravi povodom amandmana podnetih na član 12. Predloga zakona povučen je amandman na član 12. koji je podnela narodni poslanik Katarina Rakić i amandman na član 12. koji su zajedno podneli narodni poslanici dr Milorad Mijatović, Milena Bićanin, prof. dr Branko Đurović, dr Ivan Bauer, prof. dr Vladimir Marinković, prof. dr Vesna Besarović, dr Muamer Bačevac, Meho Omerović, Branka Bošnjak i Ljiljana Nestorović, a Odbor je u skladu sa članom 157. stav 6. Poslovnika Narodne skupštine, podneo amandman na član 12. Predloga zakona.

U diskusiji su učestvovali: Milutin Mrkonjić, Branka Bošnjak i Katarina Rakić.

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o plovidbi i lukama na unutrašnjim vodama.

I

Odbor je odlučio da predloži Narodnoj skupštini da **prihvati** sledeće amandmane:

* **na član 7.** koji je podnela narodni poslanik Katarina Rakić;
* **na član 13.** koji je podnela narodni poslanik Katarina Rakić;
* **na član 23.** koji je podnela narodni poslanik Katarina Rakić**;**
* **na član 29.** koji je podnela narodni poslanik Katarina Rakić**;**
* **na član 65.** koji je podnela narodni poslanik Katarina Rakić**;**
* **na član 71.** koji je sa ispravkom podnela narodni poslanik Katarina Rakić;
* **na član 75.** koji je podnela narodni poslanik Katarina Rakić**;**
* **na član 80.** koji je podnela narodni poslanik Katarina Rakić**;**
* **na član 83.** koji je podnela narodni poslanik Katarina Rakić**;**
* **na član 90.** koji je podnela narodni poslanik Katarina Rakić**;**
* **na član 91.** koji je podnela narodni poslanik Katarina Rakić**;**
* **na član 93.** koji je podnela narodni poslanik Katarina Rakić**;**
* **na član 114.** koji je podnela narodni poslanik Katarina Rakić**.**

Odbor je odlučio da predloži Narodnoj skupštini da **odbije** sledeće amandmane:

* **na član 1.** koji su zajedno podnele narodni poslanici Biljana Hasanović Korać i Branka Karavidić;
* **na član 3.** koji su zajedno podneli narodni poslanici Marko Đurišić, prof. dr Janko Veselinović, Snežana Malović, dr Ninoslav Stojadinović, Aleksandar Senić, Goran Bogdanović i dr Blagoje Bradić;
* **na član 6.** koji su zajedno podneli narodni poslanici Marko Đurišić, prof. dr Janko Veselinović, Snežana Malović, dr Ninoslav Stojadinović, Aleksandar Senić, Goran Bogdanović i dr Blagoje Bradić;
* **na član 15.** koji su zajedno podneli narodni poslanici Marko Đurišić, prof. dr Janko Veselinović, Snežana Malović, dr Ninoslav Stojadinović, Aleksandar Senić, Goran Bogdanović i dr Blagoje Bradić;
* **na član 63. koji su** zajedno podneli narodni poslanici Marko Đurišić, prof. dr Janko Veselinović, Snežana Malović, prof. dr Ninoslav Stojadinović, Aleksandar Senić, Goran Bogdanović i dr Blagoje Bradić;
* **na član 71.** koji je sa ispravkom podneo narodni poslanik dr Vladimir Orlić;
* **na član 71.** koji su zajedno podneli narodni poslanici Milutin Mrkonjić, Stefana Miladinović i Đorđe Milićević;
* **na član 73.** koji su zajedno podneli narodni poslanici Marko Đurišić, prof. dr Janko Veselinović, Snežana Malović, prof. dr Ninoslav Stojadinović, Aleksandar Senić, Goran Bogdanović i dr Blagoje Bradić;
* **na član 76.** koji su zajedno podneli narodni poslanici Marko Đurišić, prof. dr Janko Veselinović, Snežana Malović, prof. dr Ninoslav Stojadinović, Aleksandar Senić, Goran Bogdanović i dr Blagoje Bradić;
* **na član 84.** koji su zajedno podneli narodni poslanici Milutin Mrkonjić i Stefana Miladinović;
* **na član 87.** koji su zajedno podneli narodni poslanici Marko Đurišić, prof. dr Janko Veselinović, Snežana Malović, prof. dr Ninoslav Stojadinović, Aleksandar Senić, Goran Bogdanović i dr Blagoje Bradić;
* **na član 87.** koji je podnela narodni poslanik Biljana Hasanović Korać;
* **na član 87.** koji je podnela narodni poslanik Branka Karavidić;
* **na član 87.** koji je podneo narodni poslanik Slobodan Homen;
* **na član 89.** koji su zajedno podneli narodni poslanici Marko Đurišić, prof. dr Janko Veselinović, Snežana Malović, prof. dr Ninoslav Stojadinović, Aleksandar Senić, Goran Bogdanović i dr Blagoje Bradić;
* **na član 90.** koji je podnela narodni poslanik Olgica Batić;
* **na član 91.** koji je podneo narodni poslanik Milutin Mrkonjić.

II

Odbor je u skladu sa članom 157. stav 6. Poslovnika Narodne skupštine, podneo amandman na član 12. Predloga zakona.

**AMANDMAN**

Član 12. Predloga zakona menja se i glasi:

„Član 37. menja se i glasi:

„Član 37.

Pre početka izrade tehničke dokumentacije za izgradnju, rekonstrukciju, dogradnju, adaptaciju i sanaciju prevodnica, plovnih kanala i drugih hidrotehničkih objekata, za postavljanje kablova i cevovoda, kao i drugih objekata od uticaja na bezbednost plovidbe na međunarodnim i međudržavnim vodnim putevima u skladu sa zakonom kojim se uređuje planiranje i izgradnja, potrebno je pribaviti nautičke uslove za projektovanje koje izdaje lučka kapetanija i uslove za projektovanje koji se odnose na vodne puteve koje izdaje Agencija.

Pre početka izrade tehničke dokumentacije za izgradnju, rekonstrukciju, dogradnju, adaptaciju i sanaciju objekata iz stava 1. ovog člana na državnim vodnim putevima, potrebno je pribaviti uslove za projektovanje ovlašćenog pravnog lica za tehničko održavanje državnih vodnih puteva, a na državnim vodnim putevima koji se nalaze na teritoriji autonomne pokrajine, ovlašćenog pravnog lica za tehničko održavanje državnih vodnih puteva na teritoriji autonomne pokrajine.

Uslovi iz st. 1. i 2. ovog člana pribavljaju se u okviru objedinjene procedure u postupcima za izdavanje akata u ostvarivanju prava na izgradnju, koja je propisana zakonom kojim se uređuje planiranje i izgradnja, sa rokom važenja od dve godine.

Početak radova na objektima iz st. 1. i 2. ovog člana, investitor je dužan da prijavi nadležnoj lučkoj kapetaniji najkasnije 15 dana pre početka izvođenja radova.

Nadležna lučka kapetanija dužna je da najkasnije osam dana pre početka radova obavesti učesnike u plovidbi o promenama uslova plovidbe koje će nastati kao posledica izvođenja radova na vodnom putu, putem saopštenja brodarstvu ili putem sredstava javnog informisanja.“

**O b r a z l o ž e nj e**

Amandman se predlaže radi usklađivanja teksta Zakona o plovidbi i lukama na unutrašnjim vodama sa odredbama Zakona o planiranju i izgradnji.

Za izvestioca Odbora na sednici Narodne skupštine određen je dr Vladimir Orlić, član Odbora.

Treća tačka dnevnog reda: **Razmatranje Predloga zakona o izmeni i dopuni Zakona o državnoj pripadnosti i upisu plovila, u pojedinostima**

Odbor je, u skladu sa članom 164. stav 1. Poslovnika Narodne skupštine, razmotrio amandman podnet na Predlog zakona o izmeni i dopuni Zakona o državnoj pripadnosti i upisu plovila.

Odbor je odlučio da predloži Narodnoj skupštini da **prihvati** amandman **na član 1.** koji su zajedno podneli narodni poslanici Zoran Živković i Vladimir Pavićević.

Za izvestioca Odbora na sednici Narodne skupštine određen je dr Vladimir Orlić, član Odbora.

**\***

**\* \***

Na sednici je vođen tonski zapis.

Sednica je zaključena u 8.30 časova.

SEKRETAR ODBORA PREDSEDNIK ODBORA

Biljana Ilić Milutin Mrkonjić